CELEX: 62008TN0340
Language: ro
Date: 2008-08-14 00:00:00
Title: Cauza T-340/08 P: Recurs introdus la 14 august 2008 de Marianne Timmer împotriva Ordonanței pronunțate la 5 iunie 2008 de Tribunalul Funcției Publice în cauza F-123/06, Timmer/Curtea de Conturi

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/43
            
         Recurs introdus la 14 august 2008 de Marianne Timmer împotriva Ordonanței pronunțate la 5 iunie 2008 de Tribunalul Funcției Publice în cauza F-123/06, Timmer/Curtea de Conturi
   (Cauza T-340/08 P)
   (2008/C 285/80)
   Limba de procedură: franceza
   Părțile
   
      Recurentă: Marianne Timmer (Saint-Sauves-d'Auvergne, Franța) (reprezentant: F. Rollinger, avocat)
   
      Cealaltă parte în proces: Curtea de Conturi a Comunităților Europene
   Concluziile recurentei
   
               —
            
            
               Anularea Ordonanței din 5 iunie 2008, pronunțată în cauza F-123/06, Marianne Timmer/Curtea de Conturi;
            
         
               —
            
            
               admiterea cererii de reparare a prejudiciului suferit;
            
         
               —
            
            
               admiterea cererii de obligare a Curții de Conturi la plata cheltuielilor de judecată.
            
         Motivele și principalele argumente
   Prin prezentul recurs, recurenta solicită anularea Ordonanței Tribunalului Funcției Publice (denumit în continuare „TFP”) din 5 iunie 2008, pronunțată în cauza Timmer/Curtea de Conturi, F-123/06, prin care TFP a respins ca inadmisibilă acțiunea prin care aceasta solicitase, pe de o parte, anularea rapoartelor sale de notare pentru perioada 1984-1997, precum și a deciziilor conexe și/sau subsecvente, inclusiv a celor privind numirea notatorului respectiv în postul de șef al unității olandeze a serviciului de traducere al Curții de Conturi și, pe de altă parte, daune interese pentru repararea prejudiciului pe care pretinde că l-a suferit.
   În susținerea recursului, recurenta invocă șase motive întemeiate pe:
   
               —
            
            
               o denaturare a faptelor care pot fi deduse din actele depuse la TFP și o atribuire eronată a sarcinii probei;
            
         
               —
            
            
               o denaturare a cererii depuse de recurentă la autoritatea împuternicită să facă numiri în 29 iulie 2005, referitoare la respectarea articolului 14 din Statutul funcționarilor Comunităților Europene, în versiunea sa anterioară intrării în vigoare a Regulamentului nr. 723/2004 (1) de modificare a acestuia, în măsura în care această cerere nu ar avea ca obiect reexaminarea rapoartelor de notare ale recurentei, astfel cum se indică la punctul 37 din ordonanța atacată;
            
         
               —
            
            
               o încadrare juridică eronată a reclamației precontencioase din 26 februarie 2006, al cărei obiect ar fi anularea rapoartelor de notare și a deciziilor privind cariera recurentei, iar nu „luarea în considerare a mai multe fapte noi” (punctul 41 din ordonanța atacată);
            
         
               —
            
            
               o lipsă de motivare a deciziei de respingere a reclamației;
            
         
               —
            
            
               în subsidiar, o insuficiență a motivării acestei decizii de respingere, în măsura în care TFP ar fi trebuit să examineze insuficiența motivării;
            
         
               —
            
            
               o aplicare eronată a jurisprudenței în ceea ce privește exercitarea nelegală a atribuțiilor de către superiorul recurentei, întrucât aceasta nu ar fi pretins că rapoartele sale de notare ar fi fost viciate de nelegalitatea numirii superiorului său, ci de ocuparea nelegală a unui post pe care l-ar fi putut ocupa recurenta și de interesul personal al superiorilor săi (punctul 42 din ordonanța atacată).
            
         
      (1)  Regulamentul (CE, Euratom) nr. 723/2004 al Consiliului din 22 martie 2004 de modificare a Statutului funcționarilor Comunităților Europene, precum și a Regimului aplicabil celorlalți agenți ai Comunităților (JO L 124, p. 1).